Cavallo

O cavàllo doméstego (conosciûo cómme Equus caballus), de vòtte conscideròu 'na sotospêce do Cavallo servægo (Equus ferus caballus) a l'é unn-a de dêxe spêce viventi de gròsci Mammifeï co-i séucai (ungulæ). I cavàlli se son evolûi primma in América, ma se son estinti into continente primma de êsighe re-introdûti da-i europêi. I cavàlli son stæti pe tanto ténpo i ciù inportanti animæ domesteghi e son prezenti inta Mitologia e Religión. I cavàlli êan inportanti pe-i trasporti, pò-u lòu, comme alimento, pe-i vestî e comme arme. I primmi ezenpi de adomesticaçión di cavàlli se son probabilmente avûi 10.000 anni fa, ma e primme prêuve son datæ a 5.000 anni fa. L'alevaménto à creòu rasse pò-u traspòrto e pò-u lòu. Ancheu i cavàlli son pò-u ciù alevæ pe-e córse e pe demôa inte soçietæ oçidentæ, mentre inte âtre parti do móndo son senpre inportanti comme animæ da lòu. Tascionavigaçión Equus Superregno: Eukarya Regno: Animalia (Metazoa) Subregno: Eumetazoa Superphylum: Bilateria: Deuterostomia Phylum: Chordata Subphylum: Vertebrata Infraphylum: Gnathostomata Classi: Mammalia Sottoclasse: Theria Infraclasse: Placentalia Ordine: Perissodactyla Famiggia: Equidae Genere: Equus Speçie: Cavallo domèstego - Equus caballus Nomme: Equus caballusLinnaeus 1758 Nòtte Bibliografîa (EN) Don E. Wilson e DeeAnn M. Reeder, Mammal Species of the World: A Taxonomic and Geographic Reference, vol. 1, 3ª ed., Baltimora, JHU Press, 2005, pp. 630-631, ISBN 0-8018-8221-4. Âtri progètti Wikimedia Commons a contêgne di files in sce Cavallo